เมื่อเช้ามีน้ำใสๆปนขุ่นๆ(คล้ายๆน้ำมูก)ไหลออกมาจากช่องคลอด ไม่มีอาการคัน หรือกลิ่น อยากทราบว่ามันคืออะไร เป็นเพราะอะไรคะ อันตรายหรือเปล่า (เคยมีพสพ.แล้วค่ะ ไม่ได้ป้องกัน2-3ครั้ง แต่หลั่งด้านนอก)
สวัสดีค่ะ น้ำใสๆ ปนขุ่น ที่ออกจากช่องคลอด ก็คือตกขาวที่ปกติดี โดยตกขาวถูกสร้างมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้งอกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ค่ะ แต่จะไม่มีกลิ่นเหม็น ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับตกขาวที่ผิดปกติ ได้แก่ มีสีเหลืองปนเขียวคล้านหนอง สีแดงจากเลือดปน มีกลิ่นเหม็นผิดปกติ ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะ